Euroopa Liidu Teataja 226 E , 15/09/2005 Lk 0341 - 0343



P6_TA(2004)0105 EÜ asutamislepingu artikli 251 kohaldamine * Euroopa Parlamendi õigusloomega seotud resolutsioon ettepaneku kohta nõukogu otsuse vastuvõtmiseks, mis käsitleb Euroopa Ühenduse asutamislepingu artiklis 251 sätestatud menetluse kohaldamist nimetatud lepingu III jaotise 4. peatükis loetletud valdkondadele (15130/2004 - C6-0208/2004 - 2004/0816(CNS)) (Nõuandemenetlus) Euroopa Parlament, - võttes arvesse nõukogu ettepanekut (15130/2004) [1]; - võttes arvesse EÜ asutamislepingu artikli 67 lõike 2 teist taanet, mille alusel nõukogu konsulteeris parlamendiga (C6-0208/2004); - võttes arvesse oma kodukorra artiklit 51; - võttes arvesse kodanikuvabaduste, justiits- ja siseasjade komisjoni raportit (A6-0072/2004); 1. kiidab nõukogu ettepaneku muudatustega heaks; 2. palub nõukogul sellest lähtuvalt oma ettepanekut muuta; 3. nõuab 4. märtsi 1975. aasta ühisdeklaratsioonis ette nähtud lepitusmenetluse alustamist, kui nõukogu kavatseb kõrvale kalduda parlamendi poolt heaks kiidetud tekstist; 4. palub nõukogul parlamendiga uuesti konsulteerida, kui nõukogu kavatseb oma ettepanekut oluliselt muuta; 5. teeb oma presidendile ülesandeks edastada parlamendi seisukoht nõukogule ja komisjonile. NÕUKOGU ETTEPANEK | PARLAMENDI MUUDATUSETTEPANEKUD | Muudatusettepanek 1 Pealkiri Nõukogu otsuse ettepanek, mis käsitleb Euroopa Ühenduse asutamislepingu artiklis 251 sätestatud menetluse kohaldamist nimetatud lepingu kolmanda osa IV jaotises loetletud valdkondadele | Nõukogu otsuse ettepanek, mis käsitleb Euroopa Ühenduse asutamislepingu artikli 67 lõike 2 teise taande kohaldamist | Muudatusettepanek 2 Põhjendus 7 7. Euroopa Ülemkogu on arvamusel, et kuni Euroopa põhiseaduse lepingu jõustumiseni peab nõukogu EÜ asutamislepingu artikli 63 lõike 3 punktis a ja lõikes 4 sätestatud meetmed, mis puudutavad kolmandate riikide kodanike seaduslikku sisserännet liikmesriikidesse ja ühest liikmesriigist teise, võtma pärast Euroopa Parlamendiga konsulteerimist vastu ühehäälselt. | 7. Euroopa põhiseaduse lepingule alla kirjutades leppisid liikmesriigid 29. oktoobril 2004 kokku, et EÜ asutamislepingu artikli 63 lõike 3 punktis a ja lõikes 4 sätestatud meetmed, mis puudutavad seaduslikku sisserännet, ei tohi kitsendada liikmesriikide õigust määrata sisserändekvoote kolmandatest riikidest saabuvatele kolmandate riikide kodanikele, kes asuvad liikmesriigi territooriumile eesmärgiga otsida seal tööd palgatöölise või füüsilisest isikust ettevõtjana. | Muudatusettepanek 3 Põhjendus 10 a (uus) | 10 a. Vältimatult ja kiiresti on vaja tunnistada kehtetuks EÜ asutamislepingu artiklis 68 sätestatud kitsendused Euroopa Kohtu volitustele EÜ asutamisepingu IV jaotises loetletud valdkondades; Euroopa Ülemkogu palus 5. novembril 2004. a Euroopa Komisjonil esitada pärast Euroopa Kohtuga konsulteerimist nõukogu otsuse ettepaneku, millega vastavalt EÜ asutamislepingu artiklile 225 a moodustatakse IV peatükis loetletud valdkondi puudutavate kaasuste lahendamiseks sellele valdkonnale spetsialiseerunud koda. | Muudatusettepanek 4 Artikli 1 lõige 2 a (uus) | 2 a. Alates 1. jaanuarist 2005 kohaldab nõukogu EÜ asutamislepingu artiklis 251 sätestatud menetlust nimetatud asutamislepingu artikli 63 lõike 3 punktis a ja lõikes 4 sätestatud meetmete vastuvõtmisel. Euroopa põhiseaduse lepingule alla kirjutades lepiti 29. oktoobril 2004. a kokku, et sellised meetmed ei tohi kitsendada liikmesriikide õigust määrata sisserändekvoote kolmandatest riikidest saabuvatele kolmandate riikide kodanikele, kes asuvad liikmesriigi territooriumile eesmärgiga otsida seal tööd palgatöölise või füüsilisest isikust ettevõtjana. | Muudatusettepanek 5 Artikkel 3 a (uus) | Artikkel 3 a Alates käesoleva otsuste jõustumise kuupäevast ei kohaldata enam EÜ asutamislepingu artikli 68 lõikeid 1 ja 2. | [1] ELTs seni avaldamata. --------------------------------------------------